สวัสดีค่ะ ตอนนี้หนูกำลังประสบปัญหาการนอนไม่หลับมาครึ่งเดือนแล้วค่ะ มันเกิดจากความเครียดกับความกังวลกับสิ่งที่เจอคือคำพูดของคนๆหนึ่ง ซึ่งส่งผลต่อการใช้ชีวิตประจำวัน เวลาจะนอนหลับตาลงเราจะนึกถึงคำพูดนั้นแล้วเครียดกังวลบางวันถึงขั้นที่เรานอนร้องไห้คนเดียวเป็นชั่วโมงกับเรื่องนั้น จิตตกอารมณ์เราดาวลงมากเลยค่ะ ส่งผลกับการนอนและจิตใจเรามากตอนนี้ หนูควรทำยังไงดีค่ะ.....ขอบที่รับฟังมากๆนะค่ะ
สวัสดีค่ะ การนอนไม่หลับดังกล่าวมาน่าจะเกิดจากสาเหตุทางจิตใจเรื่องความเครียดและความกดดันต่างๆในชีวิตการดูแลตัวเองเบื้องต้น ควบคุมปัจจัยที่ทำให้เกิดความเครียด ความกังวล งดการดื่มชา กาแฟระหว่างวัน ไม่นอนกลางวัน พยายามทำใจให้สงบในช่วงที่ต้องเข้านอน ไม่ทำเรื่องตื่นเต้นหรือหวาดเสียวก่อนนอน หากนอนไม่หลับกลางดึก อาจตื่นมาทำอะไรที่ทำให้จิตใจสงบเช่นฟังเพลงเบาๆ นั่งสมาธิ ก่อนจะค่อยเข้านอนใหม่อีกครั้งและหากรู้สึกว่ามีความเครียดมากๆจนส่งผลต่อการกิน การนอน หรือทำให้อารมณ์เปลี่ยนแปลง ทำอะไรที่เคยชอบทำตอนนี้ก็ไม่สนุก อาจเข้าข่ายมีภาวะซึมเศร้าหรือโรคซึมเศร้าได้ควรดูแลโดยแพทย์ผู้เชี่ยวชาญ แนะนำไปเข้ารับการรักษาอย่างเหมาะสมต่อไปค่ะ